મોરબી તાલુકા ઈન્ચાર્જ પીએસઆઈ આર. એ. જાડેજા સહિતનો કાફલો પીપળીયા ગામે મોડી રાત્રીના ધસી ગયો હતો અને રેતી ભરેલા ત્રણેય ડમ્પરને મોરબી તાલુકા પોલીસ મથકે ડ્રાઇવર સાથે લઈ જવામાં આવ્યા હતા જેમાં મોડી રાત્રીના જ ખનીજ ચોરી કરતા ઈસમો અને આકાઓ મોરબી તાલુકા પોલીસ મથકે પહોંચી ગયા હતા જો કે લાખોના ડમ્પર અને ચોરીની રેતી સાથે પકડેલા આ મુદ્દામાલમાં પોલીસે પોતાની કાર્યવાહી કરી છે પરંતુ ખાણ ખનીજ ખાતા દ્વારા હાલ સુધી કોઈ કાર્યવાહી કરવામાં નથી આવી તેના પર એક મોટો પ્રશ્નાર્થ દેખાઈ રહ્યો છે ત્યારે કડક રીતે ખાણ ખનીજની કામગીરી કરતા ખાણ ખનીજ અધિકારી દ્વારા કેમ આ બાબતે હાલ ચુપી સાધી લેવામાં આવી છે અને કોઇ કાર્યવાહી કરવામાં નથી આવી તે એક ગંભીર પ્રશ્ન છે ખાણ ખનીજ વિભાગની આવીજ કામગીરીથી ખનીજ માફિયાઓએ મોરબી જીલ્લાના તમામ નદી નાળાઓ અને હોકળા ખોદી નાખ્યા છે જેના પરિણામે નદીઓમાં પાણીના તળ નીચે ચાલ્યા ગયા છેઅને ગામડાઓમાં પણ પીવાના પાણીની મોટી સમસ્યાઓ ઉભી થઈ છે.